
Fülöpháza Község Önkormányzat

Képviselő-testületének

2022. január 27. napján
megtartott rendes ülésén felvett
2. számú
J E G Y Z Ő K Ö N Y V E
3-11/2022. (I.27.) képviselő-testületi határozatok



          1/2022. (II.1.) önkormányzati rendelet
Fülöpháza, 2022. január 27.
Fülöpháza Község Önkormányzat Képviselő-testülete

J E G Y Z Ő K Ö N Y V

Készült: Fülöpháza Község Önkormányzat Képviselő-testületének 2022. január 27. napján 15:00 órakor megtartott rendkívüli ülésén.
Jelen vannak: 
Nagyné Balogh Csilla polgármester

Juhász István alpolgármester


Balogh József János képviselő


Molnár Imre képviselő
Igazoltan távol van: Dr. Pogány Károly László képviselő

Tanácskozási joggal meghívott:
Vincze Miklós jegyző


Halcsikné Szabó Ágnes pénzügyi irodavezető
Jegyzőkönyvvezető:
Marton Adrienn 
Nagyné Balogh Csilla polgármester köszöntötte az ülésen megjelenteket és a Képviselő-testület ülését 15:00 órakor megnyitotta. Megállapította, hogy az ülés az SZMSZ-ben foglalt szabályoknak megfelelően került összehívásra és határozatképes, mivel az öt fő képviselő közül 4 fő jelen van. Dr. Pogány Károly László képviselő Úr jelezte, hogy egyéb elfoglaltsága miatt nem tud részt venni az ülésen. 
Az előzetesen egyeztetett meghívó alapján a napirendet szavazásra bocsátotta azzal, hogy az első napirendi pontban a településképi rendelet módosítása nem realizálódik, mivel előzetesen véleményeztetni kell azt a Lechner Tudásközponttal.
Az ülés napirendje:
Napirend: 

1.) Fülöpháza Község Önkormányzata Képviselő-testületének a Szervezeti és Működési Szabályzatáról szóló 9/2019. (XI. 29.) önkormányzati rendelet módosítása

Előadó: Nagyné Balogh Csilla polgármester
2.) Fülöpháza 084/6 hrsz-ú ingatlanon tervezett raktárépületre településképi vélemény kiadása

Előadó: Nagyné Balogh Csilla polgármester

3.) Polgármester szabadságolási ütemtervének jóváhagyása 

Előadó: Nagyné Balogh Csilla polgármester

4.) Beszámoló a tanyagondnoki szolgálat 2021. évi tevékenységéről
Előadó: Nagyné Balogh Csilla polgármester      
            5.)  A fülöpházi általános iskolai felvételi körzethatár véleményezése

      Előadó: Nagyné Balogh Csilla polgármester

6.) Pályázat benyújtása Fülöpháza, Arany János utca (42 hrsz) burkolat felújítása   

     érdekében

                 Előadó: Nagyné Balogh Csilla polgármester

7.) A Magyar Faluprogram keretében „Fülöpháza Község Önkormányzati Hivatalának 

       fejlesztése” című MFP-ÖTIK/2022/1 kódszámú pályázat benyújtása

Előadó: Nagyné Balogh Csilla polgármester

8.) Egyebek

Felelős: Vincze Miklós jegyző
      Határidő: azonnal   
Nagyné Balogh Csilla polgármester: Aki elfogadja a napirendet, kérem, szavazzon.
	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi normatív határozatot hozta:


3/2022. (I.27.) Kt. NORMATÍV határozat 

2022. január 27.-én megtartott képviselő-testületi ülés napirendje
Normatív Határozat
Fülöpháza Község Önkormányzat Képviselő-testülete 2022. január 27.-i ülésén az alábbi napirendet fogadja el:

          Napirend: 

1.) Fülöpháza Község Önkormányzata Képviselő-testületének a Szervezeti és Működési Szabályzatáról szóló 9/2019. (XI. 29.) önkormányzati rendelet módosítása

Előadó: Nagyné Balogh Csilla polgármester
2.) Fülöpháza 084/6 hrsz-ú ingatlanon tervezett raktárépületre településképi vélemény kiadása

Előadó: Nagyné Balogh Csilla polgármester

3.) Polgármester szabadságolási ütemtervének jóváhagyása 

Előadó: Nagyné Balogh Csilla polgármester

4.) Beszámoló a tanyagondnoki szolgálat 2021. évi tevékenységéről
Előadó: Nagyné Balogh Csilla polgármester      
            5.)  A fülöpházi általános iskolai felvételi körzethatár véleményezése

      Előadó: Nagyné Balogh Csilla polgármester

6.) Pályázat benyújtása Fülöpháza, Arany János utca (42 hrsz) burkolat felújítása   

     érdekében

                 Előadó: Nagyné Balogh Csilla polgármester

7.) A Magyar Faluprogram keretében „Fülöpháza Község Önkormányzati Hivatalának 

      fejlesztése” című MFP-ÖTIK/2022/1 kódszámú pályázat benyújtása

Előadó: Nagyné Balogh Csilla polgármester

8.) Egyebek

Felelős: Vincze Miklós jegyző
      Határidő: azonnal   
1. napirendi pont tárgyalása:

Fülöpháza Község Önkormányzata Képviselő-testületének a Szervezeti és Működési Szabályzatáról szóló 9/2019. (XI. 29.) önkormányzati rendelet módosítása
Nagyné Balogh Csilla polgármester: A településképi rendeletünket nem tárgyaljuk. Tekintettel arra, hogy az értéktár bizottságok működésének módszertani kézikönyve lehetőséget biztosít arra, hogy a képviselő-testületek már működő bizottságai is elláthatják a feladatot, javaslom, hogy bízzuk meg az Ügyrendi Bizottságot ezen feladat ellátásával is, a régi bizottság megszüntetése mellett.

Így az Ügyrendi Bizottság feladatkörei kibővülnek a helyi értéktár bizottsági feladatokkal.  Továbbá az SZMSZ-ben a „középiskolai ” kifejezést „érettségire” kell cserélni. 
A bizottság tárgyalta a napirendi pontot? 
Balogh József János képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a rendelet-tervezetet, kérem, szavazzon!

A Képviselő-testület egyhangúlag, 4 igen szavazattal, ellenszavazat és tartózkodás nélkül a jegyzőkönyv 1/1 számú melléklete szerinti Fülöpháza Község Önkormányzata Képviselő-testületének a Szervezeti és Működési Szabályzatáról szóló 9/2019. (XI.29.) önkormányzati rendelete módosításáról szóló 1/2022. (II.1.) önkormányzati rendeletét alkotta. 

Nagyné Balogh Csilla polgármester: Aki elfogadja a határozat-tervezetet, kérem, szavazzon!

	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:


4/2022 (I. 27.) sz. Kt.

Fülöpházi Értéktár Bizottság megszüntetése
Határozat

1./ Fülöpháza Község Önkormányzatának Képviselő-testülete a 12/2016 (I. 28.) sz. Kt. határozattal létrehozott Fülöpházi Értéktár Bizottságot megszünteti. A magyar nemzeti értékekről és a hungarikumokról szóló 2012. évi XXX. törvényben meghatározott célok teljesítése érdekében – figyelemmel a magyar nemzeti értékek és hungarikumok értéktárba való felvételéről és az értéktár bizottságok munkájának szabályozásáról szóló 324/2020. (VII.01.) Korm. rendeletben foglaltakra – a feladattal megbízza az Ügyrendi, Vagyon-nyilatkozattételi, Összeférhetetlenségi Bizottságot. 

Felelős: Nagyné Balogh Csilla polgármester

Határidő: azonnal

2./ A Képviselő-testület felkéri a polgármestert, hogy – az Értéktér Bizottság közreműködésével – a bizottság szervezeti és működési szabályzatát, valamint az éves munka- és pénzügyi tervét készítse elő, és terjessze a képviselő-testület elé annak jóváhagyása érdekében.

Felelős: Nagyné Balogh Csilla polgármester

Határidő: 2022. február 28.

A határozatról értesül:  - Vincze Miklós jegyző és általa

· a megyei közgyűlés elnöke

· Hungarikum Bizottság

2. napirendi pont tárgyalása:

Fülöpháza 084/6 hrsz-ú ingatlanon tervezett raktárépületre településképi vélemény kiadása

Nagyné Balogh Csilla polgármester: A Képviselő-testület hatáskörébe tartozik a településképi vélemény kiadása a 084/6 hrsz-ú ingatlan tekintetében. 
A bizottság tárgyalta a napirendi pontot? 

Balogh József János képviselő: A bizottság tárgyalta, támogatja.  

Nagyné Balogh Csilla polgármester: Kérdés, észrevétel van-e?

Kérdés, észrevétel nem hangzott el. 

Nagyné Balogh Csilla polgármester: Aki elfogadja a határozat-tervezetet, kérem, szavazzon!

	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:


5/2022. (I.27.) sz. Kt:

Fülöpháza 084/6 hrsz-ú ingatlanon tervezett raktárépületre településképi vélemény kiadása

Határozat

Fülöpháza Község Önkormányzat Képviselő-testülete a NOZZE Kft. építész iroda kérelmére, a véleményezéshez mellékelt, NOZZE Kft.. (NOZZE Kft. 6035 Ballószög, Wéber Aladár u. 23/a.) által készített tervdokumentáció alapján a Kaldenek Bt. által építendő Fülöpháza, Göbölykúti dűlő 239/2 szám 084/6 hrsz-ú ingatlanon acélváz szerkezetű 951,83 m2 beépített alapterületű raktár építését településképi szempontból AJÁNLJA.

Felelős: Nagyné Balogh Csilla polgármester

Határidő: azonnal

3. napirendi pont tárgyalása:

Polgármester szabadságolási ütemtervének jóváhagyása 

Nagyné Balogh Csilla polgármester: Az előírásoknak megfelelően elkészítettem a 2022. évi szabadságolási ütemtervet. Tavaly tartottam magam az ütemterv betartásához. Idén is igyekszem ehhez tartani magam. Kérdés, észrevétel van-e? A bizottság tárgyalta-e?

Balogh József János képviselő: A bizottság tárgyalta, a napirendi pontot elfogadásra javasolja.  

Nagyné Balogh Csilla polgármester: Kérdés, észrevétel van-e?

Kérdés, észrevétel nem hangzott el. 

Nagyné Balogh Csilla polgármester: Aki elfogadja a határozat-tervezetet, kérem, szavazzon!

	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:


6/2022. (I. 27.) sz. Kt:.

Polgármester szabadságolási ütemtervének jóváhagyása
Határozat

Fülöpháza Község Önkormányzat Képviselő-testülete a Kttv. 225/C. § (2) bekezdésében foglaltaknak megfelelően elfogadja Nagyné Balogh Csilla polgármester – a határozat mellékletét képező – 2022. évi szabadságolási ütemtervét.



Felelős:
Nagyné Balogh Csilla polgármester



Határidő:
azonnal

1.sz,. melléklet a 6/2022. (I.27.) sz. KT határozathoz

2022. évi szabadságolási ütemterv

	2022. év
	Január
	Február
	Március
	Április
	Május
	Június
	Július
	Augusztus
	Szeptember
	Október
	November
	December

	2021. évi áthozott: 7 nap

2022. évi: 46 nap

összesen: 53 nap
	4 nap
	5 nap
	3 nap
	2 nap
	5 nap


	5 nap
	10 nap
	5 nap
	2 nap
	1 nap
	1 nap
	10 nap


4. napirendi pont tárgyalása:

Beszámoló a tanyagondnoki szolgálat 2021. évi tevékenységéről
Nagyné Balogh Csilla polgármester: A két autó vonatkozásában közel 1 millió forint volt 2021-ben a karbantartási költség. Ez a költség a két autó között nagyjából egyenlő arányban oszlott meg. Még 2018-ban, a tanyafejlesztési pályázat keretében valósult meg a Volkswagen karbantartása, így még ezen gépjármű vonatkozásában fenntartási kötelezettségünk van, de lehet kérni a mentesítést ez alól. Szeretnék a jövőben új autóra pályázni, ha a képviselő-testület egyet ért. A Volkswagent értékesíteni is lehetne, az árát az önerőbe bele lehetne forgatni. 
Kérdés, észrevétel van-e? A bizottság tárgyalta-e?

Balogh József János képviselő: A bizottság tárgyalta, a napirendi pontot elfogadásra javasolja.  

Nagyné Balogh Csilla polgármester: Kérdés, észrevétel van-e?

Kérdés, észrevétel nem hangzott el. 

Nagyné Balogh Csilla polgármester: Aki elfogadja a határozat-tervezetet, kérem, szavazzon!

	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:


7/2022. (I.27.) sz. Kt:
Beszámoló a tanyagondnoki szolgálat 2021. évi tevékenységéről
Határozat

Fülöpháza Község Önkormányzatának képviselő-testülete megtárgyalta és elfogadja a tanyagondnoki szolgáltatás - I. körzet és a tanyagondnoki szolgáltatás - II. körzet 2021. évi tevékenységéről készített – az előterjesztés mellékletét képező – beszámolóját.

Felelős: Nagyné Balogh Csilla polgármester

Határidő: azonnal

5. napirendi pont:
A fülöpházi általános iskolai felvételi körzethatár véleményezése

Nagyné Balogh Csilla polgármester: Ezt minden évben kéri tőlünk a Tankerület. Javaslom, maradjon továbbra is a Kerekegyházi Móra Ferenc Általános Iskola a felvételi körzet a fülöpházi gyermekek esetében. 
Kérdés, észrevétel van-e? A bizottság tárgyalta-e?

Balogh József János képviselő: A bizottság tárgyalta, a napirendi pontot elfogadásra javasolja.  

Nagyné Balogh Csilla polgármester: Kérdés, észrevétel van-e?

Kérdés, észrevétel nem hangzott el. 

Nagyné Balogh Csilla polgármester: Aki elfogadja a határozat-tervezetet, kérem, szavazzon!

	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:


8/2022. (I.27.) sz. Kt: 

A fülöpházi általános iskolai felvételi körzethatár véleményezése

HATÁROZAT

Fülöpháza Község Önkormányzata Képviselő-testülete a nemzeti köznevelésről szóló 2011. CXC. törvény 50. § (8) bekezdése alapján gyakorolt véleményezési jogával élve nyilatkozik, hogy a Kecskeméti Tankerületi Központ által javasolt felvételi körzettel – a Kerekegyházi Móra Ferenc Általános Iskola és Alapfokú Művészeti Iskola (6041 Kerekegyháza, Szent István tér 6.) – egyetért. 

Felelős: Nagyné Balogh Csilla polgármester

Határidő: azonnal

A határozatról értesül:

                                    - Vincze Miklós jegyző, és általa




  - Kecskeméti Tankerületi Központ

6. napirendi pont: 

Pályázat benyújtása Fülöpháza, Arany János utca (42 hrsz) burkolat felújítása érdekében

Nagyné Balogh Csilla polgármester: A Belügyminisztérium írta ki a pályázatot. A Magyar Faluprogramban nagyon kicsi erre a keret. Önerőt kell hozzá biztosítani, de 2023.12.31-ig lenne a megvalósítása, mely a jövő évi költségvetésünket érintené. Javaslom, nyújtsuk be a pályázatot. Az Arany János utca nagyon rossz állapotban van, indokolt a burkolat felújítása. 
Balogh József János képviselő: A Rózsa utcát is fel kellene újítani.

Nagyné Balogh Csilla polgármester: Sajnos most nem áll rendelkezésre akkora forrás, hogy mindkettő beleférjen. 
Halcsikné Szabó Ágnes pü-i irodavezető: Az árak még mindig napról napra emelkednek sajnos. 

Nagyné Balogh Csilla polgármester: Kérdés észrevétel van? A Bizottság tárgyalta? 

Balogh József János képviselő: A bizottság tárgyalta, elfogadásra javasolja.

Kérdés, észrevétel nem hangzott el.

Nagyné Balogh Csilla polgármester: Aki a határozat-tervezetet elfogadásra javasolja, kérem, szavazzon. 

	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:


9/2022. (I.27.) sz. Kt:
Pályázat benyújtása a Magyarország 2022. évi központi költségvetéséről szóló 2021. évi XC. törvény 3. melléklet 3.5 pontja szerinti Önkormányzati feladatellátást szolgáló fejlesztések támogatása, - Fülöpháza, Arany János utca (42 hrsz) burkolat felújítása érdekében 
Határozat

1./ Fülöpháza Község Önkormányzat Képviselő-testülete pályázatot nyújt be - a Magyarország 2022. évi központi költségvetéséről szóló 2021. évi XC. törvény 3. melléklet 3.5 pontja szerinti Önkormányzati feladatellátást szolgáló fejlesztések támogatása, - Fülöpháza, Arany János utca (42 hrsz) burkolat felújítása érdekében bruttó 10 147 300 Ft támogatás elnyerése érdekében. A fejlesztés költségvetése összesen: bruttó 11 938 000 Ft, az önerő mértéke: bruttó: 1 790 700 Ft. A felújítással érintett utca helyrajzi száma: 42. 

2./A Képviselő-testület kötelezettséget vállal a bruttó: 1 790 700 Ft összegű önerő biztosítására a 2022. évi költségvetésében, a beruházási, felhalmozási, felújítási kiadások között.

3./ A Képviselő-testület felhatalmazza a polgármestert a pályázat aláírására, benyújtására, esetleges hiánypótlások teljesítésére.

Felelős: Nagyné Balogh Csilla polgármester

Határidő: 2022. február 4.

4./ A Képviselő-testület felkéri a jegyzőt, hogy a fenti döntést 2022. évi költségvetési rendelet-tervezet elkészítésekor vegye figyelembe.

Felelős: Vincze Miklós jegyző

Határidő: 2022. február 15.

7. napirendi pont: 

A Magyar Faluprogram keretében „Fülöpháza Község Önkormányzati Hivatalának fejlesztése” című MFP-ÖTIK/2022/1 kódszámú pályázat benyújtása

Nagyné Balogh Csilla polgármester: Elsősorban a Hivatal padlója, a melegburkolatok felújítását tettük bele a pályázatba. 

Kérdés, észrevétel van-e? A Bizottság tárgyalta? 

Balogh József János képviselő: A bizottság tárgyalta, elfogadásra javasolja a napirendi pontot. 

Kérdés, észrevétel nem hangzott el. 

Nagyné Balogh Csilla polgármester: Aki a határozat-tervezetet elfogadásra javasolja, kérem, szavazzon!

A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:

10/2022. (I.27.) sz. Kt.
A Magyar Faluprogram keretében „Fülöpháza Község Önkormányzati Hivatalának fejlesztése” című MFP-ÖTIK/2022/1 kódszámú pályázat benyújtása
HATÁROZAT

1./ Fülöpháza Község Önkormányzat Képviselő-testülete a Magyar Faluprogram keretében MFP-ÖTIK/2022/1 kódszámú, „Fülöpháza Község Önkormányzati Hivatalának fejlesztése” címmel pályázatot nyújt be a Fülöpháza, Kossuth u 5/A sz. alatti 161 hrsz-ú  polgármesteri hivatal épületének részleges padlóburkolat felújítása, a mosogató felújítása, valamint a külső járda felújítása érdekében bruttó 4 495 038 Ft összegű támogatás elnyerése érdekében. A projekt teljes költségvetése bruttó: 4 495 038 Ft, 100 %-os támogatásintenzitás.

2./ A Képviselő-testület felhatalmazza a polgármestert, az Önkormányzat képviseletében a szükséges nyilatkozatok kiadására, a pályázat aláírására, benyújtására, az esetleges hiánypótlásokat teljesítésére.

Felelős: Nagyné Balogh Csilla polgármester

Határidő: azonnal

3./ A Képviselő-testület felkéri a jegyzőt, hogy a pályázat pozitív elbírálásra esetén a kiadás-bevételi előirányzatokat a 2022 évi költségvetésébe építse be.

Felelős: - Vincze Miklós jegyző

Határidő: értelemszerűen

A határozatról értesül: - Vincze Miklós jegyző, és általa:




  -  Magyar Államkincstár

                                     -  Pénzügyi iroda

8. napirendi pont: 
Egyebek

8/a. Önkormányzati bérlakás bérbeadása-Kossuth utca 1/B.
Balogh József János képviselő: A nemrégiben megüresedett Kossuth utca1/b szám alatti önkormányzati bérlakást mikor szeretnénk kiadni? Volt rá érdeklődés. 

Nagyné Balogh Csilla polgármester: Ország Kitti adott be kérelmet, de a lakás megtekintése után visszavonta. Érdeklődés esetén javaslom, a kérelem benyújtása előtt tekintsék meg a lakást. 

8/b. Támogatás megelőlegező megállapodás a Magyarországi Tanyákon Élők Egyesületével

Balogh József János képviselő: A Magyarországi Tanyákon Élők Egyesülete a Vidékfejlesztési Program keretén belül megnyert egy pályázatot. 24 asztalt, 48 padot, és egy nagyméretű konferencia sátort szeretnénk beszerezni a pályázat keretében. A pályázat utófinanszírozott. A kérdésem az lenne, hogy az Önkormányzat az önerőben tudna-e segíteni?

Halcsikné Szabó Ágnes pü-i irodavezető: Akkor ez egy támogatás megelőlegező megállapodás lenne. Az önkormányzat megelőlegezné ezt az összeget. Az Egyesület az érkező támogatás jóváírását követő 5 napon belül köteles gondoskodni az összeg Önkormányzat részére történő átutalásáról. Mekkora összegre lenne szükség? 
Balogh József János képviselő: 1.937.031 forintra lenne szüksége az Egyesületnek. 

Halcsikné Szabó Ágnes pü-i irodavezető: Ebben az évben ez megvalósul? 

Balogh József János képviselő: Igen, márciusig. 

Nagyné Balogh Csilla polgármester: Akkor javaslom, hogy ezzel a támogatás megelőlegezéssel segítsük az Egyesületet a településünk fejlődését is szolgáló pályázata megvalósításában. Kérdés, észrevétel van-e? 

Kérdés, észrevétel nem hangzott el. 

Nagyné Balogh Csilla polgármester: Aki elfogadja a támogatási forrás megelőlegezését, kérem, szavazzon!

Balogh József János elnök: Bejelentem a személyes érintettségemet, nem veszek részt a szavazásban.

A Képviselő-testület – egy fő képviselő nem szavazott – 3 igen szavazattal, ellenszavazat és tartózkodás nélkül az alábbi határozatot hozta.

11/2022. (I.27.) sz. Kt:
A Vidékfejlesztési Program keretén belül a „Civil szervezetek térségi szerepének növelése” tárgyú, VP-19.2.1.-52-8-17 azonosítószámú felhívásra, a Magyarországi Tanyákon Élők Egyesülete által benyújtott pályázat támogatás előfinanszírozása
Határozat

1./ Fülöpháza Község Önkormányzatának Képviselő-testülete a Vidékfejlesztési Program keretén belül a „Civil szervezetek térségi szerepének növelése” tárgyú, VP-19.2.1.-52-8-17 azonosítószámú felhívásra, a Magyarországi Tanyákon Élők Egyesülete által benyújtott pályázat megvalósítása érdekében a projekt támogatás előfinanszírozását biztosítja 1 937 031 forint összegben.

2./ A Képviselő-testület kötelezettséget vállal arra, hogy a kiadási előirányzatot a 2022. évi költségvetésében biztosítja, fedezete a tartalék.

Felhatalmazza az alpolgármestert és a támogatási szerződés aláírására.

Felelős: Juhász István alpolgármester
Határidő: azonnal

3./ A Képviselő-testület felkéri a jegyzőt a fenti kiadási-bevételi előirányzatokat az adott évi költségvetésekbe tervezze be.

Felelős: Vincze Miklós jegyző

Határidő: értelemszerűen

A határozatról értesül: - Vincze Miklós jegyző, és általa:

                                     - Pénzügyi iroda

                                     - Magyarországi Tanyákon Élők Egyesülete
Mivel az ülésnek több napirendje, kérdése és hozzászólása nem volt, a polgármester megköszönte a jelenlétet és az ülést 16:00 órakor bezárta.
Kmf.
       Nagyné Balogh Csilla





Vincze Miklós


polgármester

